Blaze7451/Wiki-th-20250601 huggingface dataset:
ชอฮ์ดอดโฆดอ

ชอฮ์ดอดโฆดอ หรือ ชอเฮดอดโฆดอ (چاه دادخدا) อาจหมายถึง:- ชอฮ์ดอดโฆดอ (จังหวัดเคร์มอน)- ชอฮ์ดอดโฆดอ (จังหวัดซีสถานและบาโลชิสถาน)- อำเภอชอฮ์ดอดโฆดอ ในจังหวัดเคร์มอน- ตำบลชอฮ์ดอดโฆดอ ในจังหวัดเคร์มอน
ชอฮ์ดอดโฆดอ (จังหวัดเคร์มอน)

ชอฮ์ดอดโฆดอ (چاه دادخدا) เป็นหมู่บ้านในตำบลชอฮ์ดอดโฆดอ อำเภอชอฮ์ดอดโฆดอ เทศมณฑลกอลเอเยแกนจ์ จังหวัดเคร์มอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 1,172 คนใน 253 ครัวเรือน

**อ้างอิง ==
พอเคลอต

พอเคลอต (پاكلات) เป็นหมู่บ้านในตำบลชอฮ์ดอดโฆดอ อำเภอชอฮ์ดอดโฆดอ เทศมณฑลกอลเอเยแกนจ์ จังหวัดเคร์มอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 103 คนใน 22 ครัวเรือน

**อ้างอิง ==
เอสแฟนด์ (จังหวัดซีสถานและบาโลชิสถาน)

เอสแฟนด์ (اسفند) เป็นหมู่บ้านในตำบลโจลเกเยชอฮ์ฮอเชม อำเภอโจลเกเยชอฮ์ฮอเชม เทศมณฑลแดลกอน จังหวัดซีสถานและบาโลชิสถาน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 2,469 คนใน 447 ครัวเรือน

**อ้างอิง ==
เอสแฟนด์ (ประเทศอิหร่าน)

เอสแฟนด์ (اسفند) อาจหมายถึง:- เอสแฟนด์ (จังหวัดกีลอน)- เอสแฟนด์ (จังหวัดโฮร์โมซกอน)- เอสแฟนด์ (เทศมณฑลแอนแบรอบอด) จังหวัดเคร์มอน- เอสแฟนด์ (เทศมณฑลซีร์จอน) จังหวัดเคร์มอน- เอสแฟนด์ (จังหวัดซีสถานและบาโลชิสถาน)

**ดูเพิ่ม**
 เอสแฟนดียอร์ (ชื่อ)
เอสแฟนด์ (เทศมณฑลซีร์จอน)

เอสแฟนด์ (اسفند) เป็นหมู่บ้านในตำบลพอรีซ อำเภอพอรีซ เทศมณฑลซีร์จอน จังหวัดเคร์มอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 66 คนใน 15 ครัวเรือน

**อ้างอิง ==
อีเอฟแอลคัพ 2022 นัดชิงชนะเลิศ

อีเอฟแอลคัพ 2022 นัดชิงชนะเลิศ เป็นการแข่งขันฟุตบอลของ อีเอฟแอลคัพ ฤดูกาล 2021–22. เป็นการลงเล่นระหว่าง เชลซี และ ลิเวอร์พูล ที่ สนามกีฬาเวมบลีย์ ในกรุงลอนดอน, ประเทศอังกฤษ. ในวันที่ 27 กุมภาพันธ์ ค.ศ. 2022.

**เส้นทางสู่นัดชิงชนะเลิศ**

**เชลซี**
เชลซี, ในฐานะทีมจาก พรีเมียร์ลีก มีส่วนร่วมใน ยูฟ่าแชมเปียนส์ลีก ฤดูกาล 2021–22, เริ่มต้นการแข่งขันในรอบสาม. พวกเขานัดแรกพบกับทีมร่วมพรีเมียร์ลีก แอสตันวิลลา ในเกมเหย้า. ที่ สแตมฟอร์ดบริดจ์, เชลซีเสมอ 1–1 กับหนึ่งประตูจาก รีซ เจมส์ แต่ ก้าวเข้าสู่รอบต่อไปหลังจากเอาชนะไปได้ 4–3 ใน การยิงลูกโทษ. ในรอบต่อมาพวกเขาถูกจับสลากพบกับทีมจากพรีเมียร์ลีก เซาแทมป์ตัน ที่สแตมฟอร์ดบริดจ์. เชลซีเสมออีกครั้ง 1–1 จาก ไค ฮาเวิทซ์ เป็นผู้ทำประตูแต่พวกเขาได้ผ่านเข้ารอบต่อไปโดยการเอาชนะลูกโทษไป 4–3. ในรอบก่อนรองชนะเลิศ, พบกับทีมร่วมพรีเมียร์ลีกและเป็นคู่ปรับใน ดาร์บีลอนดอนตะวันตก เบรนต์ฟอร์ด ในเกมเยือน. ที่ เบรนต์ฟอร์ดคอมมิวนิตีสเตเดียม, เชลซีชนะ 2–0 กับหนึ่ง การเข้าประตูตัวเอง จากผู้เล่นของเบรนต์ฟอร์ด พ็อนตุส ยอนซ็อน และหนึ่งลูกโทษจาก ฌอร์ฌีญู. ในรอบรองชนะเลิศสองเลก, เชลซีจับสลากพบกับทีมจากพรีเมียร์ลีก คู่ปรับร่วมเมืองลอนดอน ทอตนัมฮอตสเปอร์. ในเลกแรกที่สแตมฟอร์ดบริดจ์, เชลซีชนะ 2–0 กับประตูจากฮาแวตซ์และหนึ่งเข้าประตูตัวเองจากนักเตะของทอตนัม เบน เดวีส์. ในเลกสองกลับกันที่ สนามกีฬาทอตนัมฮอตสเปอร์, เชลซีก้าวเข้าสู่รอบริงชนะเลิศด้วยชัยชนะ 1–0 เนื่องจากหนึ่งประตูมาจาก อันโทนีโอ รือดีเกอร์, ส่งผลให้รวมผลสองนัดเอาชนะไปได้ 3–0.

**ลิเวอร์พูล**
ลิเวอร์พูลเป็นหนึ่งทีมจาก พรีเมียร์ลีก ที่มีส่วนร่วมใน ยูฟ่าแชมเปียนส์ลีก ฤดูกาล 2021–22 และเหมือนกับเชลซี, เริ่มต้นการแข่งขันในรอบสาม. พวกเขานัดแรกของการแข่งขันพบกับทีมร่วมพรีเมียร์ลีก นอริช ที่ แคร์โรว์โรด, พวกเขาเอาชนะไปได้ 3–0 กับสองประตูของ ทากูมิ มินามิโนะ และหนึ่งประตูโดย ดีว็อก โอรีกี แค่หลังจากจบครึ่งแรก. ลิเวอร์พูลกำจัด เพรสตันนอร์ทเอนด์ 2-0 ในรอบที่สี่, ต่อด้วยการเสมอ 3-3 ในนัดที่พบกับ เลสเตอร์ซิตี ในรอบก่อนรองชนะเลิศ ว่าลิเวอร์พูลชนะ 5-4 จากการดวลจุดโทษ. หลังจากทำประตูได้ในเลกแรกที่ แอนฟีลด์, ดีโยกู ฌอตา ทำคนเดียวสองประตูในเกมเยือน 2–0 ชัยชนะเหนืออาร์เซนอลในเลกที่สองของรอบรองชนะเลิศเพื่อส่งให้ลิเวอร์พูลเข้าสู่รอบชิงชนะเลิศ.

**เหตุการณ์ก่อนการแข่งขัน**
นี่เป็นรอบชิงชนะเลิศลีกคัพครั้งที่เก้าของเชลซี.มันยังหมายความว่าผู้จัดการทีมของพวกเขา โทมัส ทุคเคิล ได้นำพาพวกเขาไปสู่รอบชิงชนะเลิศของ ยูฟ่าแชมเปียนส์ลีก, เอฟเอคัพ และอีเอฟแอลคัพ ภายในหนึ่งปีที่ได้รับการแต่งตั้ง.

**แมตช์**

**รายละเอียด**
300px

**หมายเหตุ**

**อ้างอิง**

**แหล่งข้อมูลอื่น**
2022
หมวดหมู่:ฟุตบอลในประเทศอังกฤษในฤดูกาล 2021–22
หมวดหมู่:นัดการแข่งขันของสโมสรฟุตบอลลิเวอร์พูล
หมวดหมู่:นัดการแข่งขันของสโมสรฟุตบอลเชลซี
กูเกิล แชต

กูเกิล แชต (Google Chat, อดีตมีชื่อว่า แฮงเอาต์ส แชต (Hangouts Chat) เป็นซอฟต์แวร์การสื่อสารที่พัฒนาโดยกูเกิลที่มีระบบส่งข้อความทันทีและห้องแชตรวม โดยเป็นหนึ่งในสองแอปที่สร้างไว้ทดแทนกูเกิล แฮงเอาต์ส ส่วนอีกอันคือกูเกิล มีต กูเกิลวางแผนหยุดบริการกูเกิล แฮงเอาต์สในเดือนตุลาคม ค.ศ. 2019
เดิมทีมีให้ใช้เฉพาะลูกค้ากูเกิล เวิร์กสเปซ (อดีตมีชื่อว่า G Suite จนถึงเดือนตุลาคม ค.ศ. 2020) เท่านั้น ด้วยคุณสมบัติที่เหมือนกันในทุกแพ็กเกจ ยกเว้นแพ็กเกจพื้นฐานที่ไม่มีตัวเก็บรักษาข้อมูล อย่างไรก็ตาม ในเดือนตุลาคม ค.ศ. 2020 กูเกิลประกาศแผนที่จะเปิดกูเกิล แชตให้แก่ผู้บริโภคให้เร็วสุดใน ค.ศ. 2021 หลังแฮงเอาต์สหยุดบริการอย่างเป็นทางการ และแชตเริ่มให้บัญชีผู้บริโภค "เข้าใช้งานก่อน" ในเดือนกุมภาพันธ์ ค.ศ. 2021 แฮงเอาต์ยังคงเป็นผลิตภัณฑ์ระดับผู้บริโภคของผู้ใช้บัญชีกูเกิลระดับมาตรฐาน ในเดือนเมษายน ค.ศ. 2021 จึงมีการจำหน่ายกูเกิล แชตฟรีในฐานะบริการ "เข้าใช้งานก่อน" สำหรับผู้ใช้ที่ใช้มันแทนแฮงเอาต์ส

**อ้างอิง**

**อ่านเพิ่ม**
 Cite web |last1=Amadeo |first1=Ron |title=Google Chat review: Terrible as a Slack clone, good as a consumer chat app |work=Ars Technica |date=2021-07-07 |url=https://arstechnica.com/gadgets/2021/07/google-chat-review-terrible-as-slack-clone-but-good-as-a-consumer-chat-app/ |language=en-us |access-date=2021-07-14 |df=mdy-all 
หมวดหมู่:ซอฟต์แวร์สำหรับไอโอเอส
หมวดหมู่:ซอฟต์แวร์สำหรับแอนดรอยด์ (ระบบปฏิบัติการ)
หมวดหมู่:ซอฟต์แวร์ข้ามแพลตฟอร์ม
เอเวอเริด

เอเวอเริด (Everöd) เป็นเขตเมืองในเทศบาลคริสเตียนสตัด เทศมณฑลสกัวเนอ ประเทศสวีเดน ใน ค.ศ. 2010 มีผู้อยู่อาศัยในบริเวณนี้ 885 คน

**อ้างอิง ==
ตำบลโซร์ฆแฆลเอ

โซร์ฆแฆลเอ (سرخ قلعه) เป็นตำบลในอำเภอกลาง เทศมณฑลแกลเอเยแกนจ์ จังหวัดเคร์มอน ประเทศอิหร่าน แบ่งออกเป็น 50 หมู่บ้าน จากสำมะโน พ.ศ. 2549 ตำบลนี้มีประชากร 19,860 คนใน 4,220 ครัวเรือน

**อ้างอิง**
โซร์ฆแฆลเอ
ซูแปร์โกปปาอีตาเลียนา ฤดูกาล 2021

ซูแปร์โกปปาอีตาเลียนา ฤดูกาล 2021 (ภายใต้ชื่อว่า ซูเปอร์คัพ เฟรคเซียรอสซา สำหรับเหตุผลด้านผู้สนับสนุน) จะเป็นครั้งที่ 34 ของ ซูแปร์โกปปาอีตาเลียนา, ฟุตบอลอิตาเลียนซูเปอร์คัพ. ครั้งนี้เป็นการลงเล่นระหว่าง อินเตอร์นาซีโอนาเล, ผู้ชนะของ เซเรียอา ฤดูกาล 2020–21 แชมเปียนชิป, และ ยูเวนตุส, ทีมชนะเลิศของ โกปปาอีตาเลีย ฤดูกาล 2020–21. เมื่อวันที่ 11 พฤศจิกายน ค.ศ. 2021, ครั้งนี้ได้รับการประกาศว่าจะลงเล่นในวันที่ 12 มกราคม ค.ศ. 2022 ที่ ซานซีโร, มิลาน.

**แมตช์**

**รายละเอียด**
300px

**ดูเพิ่ม**
 เซเรียอา ฤดูกาล 2020–21- โกปปาอีตาเลีย ฤดูกาล 2020–21

**หมายเหตุ**

**อ้างอิง**
2021
หมวดหมู่:ฟุตบอลถ้วยอิตาลีในฤดูกาล 2021–22
มอดูล:Location map/data/Poland Podkarpackie Voivodeship

return {
	name = 'จังหวัดปอตการ์ปาแช',
	top = 50.9,
	bottom = 48.95,
	left = 21.03,
	right =23.66,
	image = 'Subcarpathian Voivodeship location map.svg',
	image1 = 'Subcarpathian Voivodeship Relief location map.svg',
}
วัดไพรพัฒนา

วัดไพรพัฒนา เป็นวัดราษฎร์สังกัดคณะสงฆ์ฝ่าย ธรรมยุติกนิกาย ตั้งอยู่ในตำบลไพรพัฒนา อำเภอภูสิงห์ จังหวัดศรีสะเกษ เริ่มก่อตั้งขึ้นเมื่อปี พ.ศ. 2524 ได้รับพระราชทานวิสุงคามสีมาเมื่อวันที่ 14 สิงหาคม พ.ศ. 2551 มีพระครูโกศลสิกขกิจ ( หลวงพ่อพุฒ วายาโม ) เจ้าคณะอำเภอภูสิงห์ เป็นเจ้าอาวาส 
วัดไพรพัฒนาได้ขอประทานพระบรมสารีริกธาตุ จากสมเด็จพระญาณสังวร สมเด็จพระสังฆราช สกลมหาสังฆปริณายก (สมเด็จพระสังฆราชเจ้า กรมหลวงวชิรญาณสังวร) เพื่ออัญเชิญไปประดิษฐานบรรจุไว้ ณ มณฑปปราสาทหลวงปู่สรวงวัดไพรพัฒนา ซึ่งเป็นสถานที่ตั้งสรีระสังขารของ หลวงปู่สรวง,ดาบสซวง บายตึ๊กเจีย หรือที่รู้จักกันในนาม หลวงปู่สรวง เทวดาเดินดิน เกจิอาจารย์ที่เคารพนับถือของพุทธศาสนิกชนชาวจังหวัดศรีสะเกษ ศิษยานุศิษย์ประชาชนชาวไทยและประชาชนชาวกัมพูชาได้มาเคารพกราบไหว้ขอพร เป็นศูนย์รวมจิตใจของประชาชนทั่วไปทั้งชาวไทยและชาวกัมพูชา โดยพระเจ้าวรวงศ์เธอ พระองค์เจ้าอทิตยาทรกิติคุณ เสด็จเป็นองค์ประธานในพิธีบรรจุพระบรมสารีริกธาตุบนยอดมณฑปปราสาทหลวงปู่สรวง,ดาบสซวง เมื่อวันที่ 8 กันยายน พ.ศ. 2559 เวลา 15.34

**อ้างอิง**
ไพรพัฒนา
อักษรนันทินาครี

เอกสารตัวเขียนอักษรนันทินาครี
นันทินาครี เป็นอักษรพราหมีที่สืบมาจากอักษรนาครี ซึ่งปรากฏในคริสต์ศตวรรษที่ 7 มีการใช้อักษรนี้และอักษรรูปแบบต่าง ๆ จากอักษรนี้ในภูมิภาคที่ราบสูงเดกกันตอนกลางและอินเดียตอนใต้ และมีการค้นพบต้นฉบับภาษาสันสกฤตในอักษรนันทินาครีมากมาย แต่ยังไม่ได้ทับศัพท์ ต้นฉบับบางส่วนของมัธวาจารยา (Madhvacharya) แห่งสำนักทวายตา เวทัน (Dvaita Vedanta) ของศาสนาฮินดู เขียนด้วยอักษรนันทินาครี
อักษรนี้เป็นอักษรพี่น้องของอักษรเทวนาครีที่พบในบริเวณอื่นของประเทศอินเดีย

**ศัพทมูล**
นาครี มาจากคำว่า नगर (nagara) หมายถึง นคร
มีผู้พบจารึกอักษรนันทินาครีในสมัย Kakatiya ที่ Mahabubabad ห่างจากนันทินคร ไฮเดอราบาด 212 กิโลเมตร

**เทียบกับอักษรเทวนาครี**
อักษรนันทินาครีและเทวนาครีมีความคล้ายคลึงและใกล้ชิดมาก แต่ก็มีความแตกต่างอย่างเป็นระบบ อักษรนันทินาครีมีรูปสระมากกว่า และรูปพยัญชนะน้อยกว่าอักษรเทวนาครี 
ตารางอักษรนันทินาครี

**อ้างอิง**

**แหล่งข้อมูลอื่น**
  Palaeographical Importance of Nandinagari, HareKrsna.com
หมวดหมู่:อักษรในตระกูลอักษรพราหมี
หมวดหมู่:อักษรโบราณ
แม่แบบ:ข้ามไปส่วนพูดคุย/styles.css

body.skin-vector-2022 .skiptotalk, body.mw-mf .skiptotalk {
	display: none;
}
.skiptotalk a {
	display: block;
	text-align: center;
	font-style: italic;
	line-height: 1.9;
}
.skiptotalk a::before,
.skiptotalk a::after {
	content: "↓";
	font-size: larger;
	line-height: 1.6;
	font-style: normal;
}
.skiptotalk a::before {
	float: left;
}
.skiptotalk a::after {
	float: right;
}
/*  */
หมวดหมู่:3 หมีจอมป่วน

หมวดหมู่:การ์ตูนอเมริกัน
หมวดหมู่:รายการโทรทัศน์ช่องการ์ตูนเน็ตเวิร์ค
หมวดหมู่:การ์ตูนทีวีแอนิเมชันเกี่ยวกับหมี
หมวดหมู่:การ์ตูนทีวีแอนิเมชันตะวันตกที่ได้รับอิทธิพลจากสื่ออนิเมะ
หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2558
หมวดหมู่:รายการโทรทัศน์อเมริกันที่ยุติการออกอากาศในปี พ.ศ. 2562
มาร์ก ไรแลนซ์

เซอร์ เดวิด มาร์ก ไรแลนซ์ วอเตอส์ (Sir David Mark Rylance Waters; เกิด 18 มกราคม ค.ศ. 1960) เป็นนักแสดง นักเขียนบท ผู้อำนวยการโรงละคร และนักเคลื่อนไหวชาวอังกฤษ เขาเป็นผู้อำนวยการทางศิลป์คนแรกของเชกสเปียรส์โกลบในลอนดอนระหว่าง ค.ศ. 1995 และ 2005 หลังได้รับการฝึกที่ราชสถานศิลปะการละคร ไรแลนซ์เปิดตัวระดับมืออาชีพที่โรงละครซิติเซนส์ ณ เมืองกลาสโกว์เมื่อ ค.ศ. 1980 จากนั้นเขาได้ปรากฏอยู่ในละครเวทีเรื่อง รักจะแต่งต้องแบ่งหัวใจ (1994) และ เยรูซาเลม (2010) ซึ่งทำให้เขารางวัลลอเรนซ์โอลิวีเอร์ สาขานักแสดงนำชายยอดเยี่ยมจากทั้งสองเรื่อง นอกจากนั้นยังปรากฏอยู่ในละครบรอดเวย์ โดยได้รับรางวัลโทนีถึงสามครั้งได้แก่ นักแสดงนำชายยอดเยี่ยม จากเรื่อง โบอิงโบอิง (2008) และ เยรูซาเลม (2011) นักแสดงสมทบชายยอดเยี่ยม จากเรื่อง ราตรีที่สิบสอง (2014)
ไรแลนซ์ปรากฏอยู่ในภาพยนตร์หลายเรื่อง ซึ่งรวมถึง พรอสเพโรบุกส์ (1991), แอลเจิลส์แอนด์อินเซกต์ (1995), อินสทิทิวต์เบนจาเมนตา (1996), รักไร้บท (2001) และ บัลลังก์รัก ฉาวโลก (2008) เขาได้รับความสนใจจากการแสดงเป็นรูดอล์ฟ เอเบล ในภาพยนตร์ของสตีเวน สปีลเบิร์กเรื่อง บริดจ์ ออฟ สปายส์: จารชนเจรจาทมิฬ (2014) อันเป็นผลงานที่ทำให้เขาชนะรางวัลออสการ์และแบฟตา สาขานักแสดงสมทบชายยอดเยี่ยม ต่อมาได้ร่วมงานกับสปีลเบิร์กอีกครั้งในบทนำเรื่อง ยักษ์ใหญ่หัวใจหล่อ (2016) ซึ่งเป็นภาพยนตร์โลดโผนที่ดัดแปลงจากหนังสือสำหรับเด็กของโรอาลด์ ดาห์ล และเจมส์ ฮัลลีเดย์ ในเรื่อง สงครามเกมคนอัจฉริยะ (2018) อิงจากนวนิยายในชื่อเดียวกัน นอกจากนั้นยังปรากฏอยู่ในภาพยนตร์เกี่ยวกับสงครามโลกครั้งที่สองของคริสโตเฟอร์ โนแลน ในเรื่อง ดันเคิร์ก (2017) และภาพยนตร์เกี่ยวกับสงครามเวียดนามของแอรอน ซอร์กิน ในเรื่อง ชิคาโก 7 (2020)

**อ้างอิง**

**แหล่งข้อมูลอื่น**
 753314
*477458
หมวดหมู่:บุคคลที่เกิดในปี พ.ศ. 2503
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวอังกฤษในศตวรรษที่ 20
หมวดหมู่:นักแสดงชายชาวอังกฤษในศตวรรษที่ 21
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:ชาวอังกฤษเชื้อสายไอริช
หมวดหมู่:ผู้ที่ได้รับรางวัลโทนี
หมวดหมู่:ฟอสเตอร์ โฮม..บ้านของผองเพื่อนในจินตนาการ

หมวดหมู่:การ์ตูนอเมริกัน
หมวดหมู่:รายการโทรทัศน์ช่องการ์ตูนเน็ตเวิร์ค
หมวดหมู่:เร็กซ์ พลังจักรกลมหาประลัย

หมวดหมู่:การ์ตูนอเมริกัน
หมวดหมู่:รายการโทรทัศน์ช่องการ์ตูนเน็ตเวิร์ค
หมวดหมู่:ยอดมนุษย์
หมวดหมู่:ยอดมนุษย์อเมริกัน
หมวดหมู่:ซูเปอร์ฮีโรเด็ก
หมวดหมู่:การ์ตูนทีวีแอนิเมชันตะวันตกที่ได้รับอิทธิพลจากสื่ออนิเมะ
เทเวศร์

ไฟล์:Thewat Bridge2.jpg|thumb|สะพานเทเวศรนฤมิตร
ตึกแถวบริเวณเทเวศร์
เทเวศร์ เป็นย่านริมแม่น้ำเจ้าพระยา อยู่ในเขตการปกครองของแขวงวัดสามพระยา เขตพระนคร และแขวงวชิรพยาบาล เขตดุสิต กรุงเทพมหานคร มีตลาด ชุมชน สถานศึกษา สถานที่ราชการอย่าง ธนาคารแห่งประเทศไทยและหอสมุดแห่งชาติ

**ประวัติ**
ในอดีตจัดเป็นชานเมืองของกรุงเทพมหานคร มีวัดเก่าแก่ที่สร้างก่อนสมัยอยุธยาและกรุงศรีอยุธยาตอนต้น อย่าง วัดเทวราชกุญชรวรวิหาร (ตั้งวัด พ.ศ. 1850) จึงสันนิษฐานว่าเป็นชุมชนใหญ่ตั้งแต่โบราณ ต่อมาในสมัยรัชกาลที่ 4 แห่งกรุงรัตนโกสินทร์ มีการขุดคลองผดุงกรุงเกษมขนานไปกับคลองคูเมืองเดิม (คลองรอบกรุง) วัตถุประสงค์ของการขุดคลองเพื่อขยายอาณาเขตของพระนคร และเนื่องจากคลองผดุงกรุงเกษมผ่านพื้นที่ย่านเทเวศร์ ทำให้ราษฎรเข้ามาตั้งถิ่นฐานกันมากขึ้น บริเวณปากคลองผดุงกรุงเกษมเกิดเป็นตลาดน้ำขนาดใหญ่
ในสมัยรัชกาลที่ 5 มีการตัดถนนสามเสนรวมถึงถนนในบริเวณใกล้เคียง รวมถึงมีการสร้างวังของเจ้านายหลายพระองค์ เช่น วังบางขุนพรหม วังรพีพัฒน์ และวังเทเวศร์ ในช่วงนี้เองได้เรียกย่านนี้ตามตำบลที่ตั้งของวังเทเวศร์ ภายหลังเกิดตลาดสด ตลาดต้นไม้

**การใช้พื้นที่**
ย่านเทเวศร์มีวัด ได้แก่ วัดนรนาถสุนทริการาม วัดราชาธิวาสราชวรวิหารและวัดเทวราชกุญชรวรวิหาร มีตลาดสดขนาดใหญ่ คือ ตลาดเทวราช ที่คนทั่วไปรู้จักในชื่อ ตลาดเทเวศร์ มีตลาดต้นไม้เทเวศร์ตั้งอยู่ริมคลองผดุงกรุงเกษมอีกด้านหนึ่ง มีสถานที่ราชการอย่างธนาคารแห่งประเทศไทย หอสมุดแห่งชาติ กรมส่งเสริมสหกรณ์ กรมตรวจสอบบัญชีสหกรณ์ และวังต่าง ๆ เช่น วังบางขุนพรหมและวังเทเวศร์ สถานการศึกษา เช่น มหาวิทยาลัยเทคโนโลยีราชมงคลพระนคร ศูนย์เทเวศร์, ศูนย์โชติเวช และโรงเรียนวัดเทวราชกุญชร เป็นต้น
ที่พักอาศัยกระจุกตัวหนาแน่นอยู่ในแขวงวชิรพยาบาล ได้แก่ ชุมชนวัดเทวราชกุญชร และกลุ่มอยู่ริมแม่น้ำ เช่น ชุมชนด้านในตลาดเทวราช ชุมชนท่าวาสุกรี นอกจากนี้ยังมีชุมชนวัดนรนาถสุนทริการาม ในแขวงวัดสามพระยา มีบ้านสี่เสาเทเวศร์ ในอดีตเป็นบ้านพักของจอมพลสฤษดิ์ ธนะรัชต์ และพลเอกเปรม ติณสูลานนท์

**อ้างอิง**
หมวดหมู่:ย่านในเขตดุสิต
หมวดหมู่:ย่านในเขตพระนคร
หมวดหมู่:เอ็ด เอ็ดด กับ เอ็ดดี้

หมวดหมู่:การ์ตูนอเมริกัน
หมวดหมู่:การ์ตูนแคนาดา
หมวดหมู่:รายการโทรทัศน์ช่องการ์ตูนเน็ตเวิร์ค
หมวดหมู่:โรงเรียนในวรรณกรรม
หมวดหมู่:ห้องทดลองของเด็กซ์เตอร์

หมวดหมู่:การ์ตูนอเมริกัน
หมวดหมู่:รายการโทรทัศน์ช่องการ์ตูนเน็ตเวิร์ค
หมวดหมู่:โรงเรียนในวรรณกรรม
หมวดหมู่:การ์ตูนทีวีแอนิเมชันเกี่ยวกับตระกูล
หมวดหมู่:การ์ตูนทีวีแอนิเมชันตะวันตกที่ได้รับอิทธิพลจากสื่ออนิเมะ
หมวดหมู่:การผจญภัยสุดอัศจรรย์ของแฟลปแจ็ค

หมวดหมู่:การ์ตูนอเมริกัน
หมวดหมู่:รายการโทรทัศน์ช่องการ์ตูนเน็ตเวิร์ค
หมวดหมู่:การผจญภัยของบิลลี่และแมนดี้

หมวดหมู่:การ์ตูนอเมริกัน
หมวดหมู่:รายการโทรทัศน์ช่องการ์ตูนเน็ตเวิร์ค
หมวดหมู่:ตัวละครที่เป็นโครงกระดูก
หมวดหมู่:โรงเรียนในวรรณกรรม
หมวดหมู่:แคมป์ ลาซโล

หมวดหมู่:การ์ตูนอเมริกัน
หมวดหมู่:รายการโทรทัศน์ช่องการ์ตูนเน็ตเวิร์ค
หมวดหมู่:การ์ตูนทีวีแอนิเมชันเกี่ยวกับลิง
หมวดหมู่:การ์ตูนทีวีแอนิเมชันเกี่ยวกับช้าง
มอลลี

มอลลี สามารถหมายถึง- มอลลี (ชื่อ) - ชื่อต้นของบุคคล- ปลามอลลี่ - สกุลของปลาในวงศ์ปลาสอด- มอลลี ริงวอลด์ - นักแสดง นักร้องและนักเต้นชาวอเมริกัน

**ตัวละครในบันเทิงคดี**
 มอลลี - ตัวละครจากเรื่องบับเบิ้ลกัปปี้ส์- มอลลี่ สุขใส แมคกี - ตัวละครจากเรื่องเดอะ โกสต์ แอนด์ มอลลี่ แมคกี- มอลลี แมคกี - ตัวละครจากเรื่องฟิบเบอร์แมคกีและมอลลี- มอลลี เบเกอร์ หรือ โอซากะ นารุ - ตัวละครจากเรื่องเซเลอร์มูน- มอลลี่ โจ - ตัวละครจากเรื่องแอมฟิเบีย- มอลลี่ วีสลีย์ - ตัวละครจากเรื่องแฮร์รี่ พอตเตอร์
วอลเลย์บอลโปรชาเลนจ์ 2021

วอลเลย์บอลโปรชาเลนจ์ 2021 เป็นการแข่งขันวอลเลย์บอลโปรชาเลนจ์ครั้งที่ 10 ซึ่งในฤดูกาลนี้จะมีสโมสรเข้าร่วมการแข่งขันเป็น 8 สโมสร เดิมมีกำหนดจะจัดขึ้นระหว่างวันที่ 13-15 พฤศจิกายน 2564 และได้เปลี่ยนแปลงวันแข่งขันมาเป็นวันที่ 13-17 พฤศจิกายน 2564 ณ ยิมเนเซียมโรงเรียนเทศบาล 1 (เยี่ยมเกษสุวรรณ) จังหวัดสมุทรปราการ

**ทีมชาย**

**ตารางคะแนน**

**ผลการแข่งขัน**

**ทีมหญิง**

**ตารางคะแนน**

**ผลการแข่งขัน**

**อ้างอิง**

**แหล่งข้อมูลอื่น**
 สมาคมวอลเลย์บอลแห่งประเทศไทย
หมวดหมู่:วอลเลย์บอลโปรชาเลนจ์
หมวดหมู่:วอลเลย์บอลในปี พ.ศ. 2564
หมวดหมู่:การแข่งขันกีฬาในจังหวัดสมุทรปราการ
ชูชีพ ชีวะสุทธิ์

ชูชีพ ชีวสุทธิ์ นักจัดรายการวิทยุใต้ดินที่เป็นที่รู้จักในชื่อ ลุงสนามหลวง เป็นผู้ที่มีประวัติการต่อสู้ทางการเมืองยาวนาน เป็นที่รู้จักในหมู่ ‘สหายเก่า’ ในหมู่ประชาชนที่ตื่นตัวต่อต้านรัฐประหาร พ.ศ. 2549 ของ คมช.

**ประวัติ**
ชูชีพ  ชีวะสุทธิ์ เกิดเมื่อปี พ.ศ. 2496 ณ เดือนสิงหาคม 2551 ศาลอาญาออกหมายจับชูชีพในความผิดตามมาตรา 112 คาดว่าเขาเดินทางออกนอกประเทศนับตั้งแต่นั้นมา ชูชีพประกาศยุติการจัดรายการในเดือนมกราคม 2562 หลังการหายตัวไปของสุรชัย ด่านวัฒนานุสรณ์ และผู้ลี้ภัยอีกสองคนที่เคยจัดรายการใน YouTube ต่อมา

**การศึกษา**
เข้าศึกษาคณะวิทยาศาสตร์ มหาวิทยาลัยมหิดล ในปี 2515 เป็นเพื่อนรุ่นเดียวกับ นพ.ทศพร เสรีรักษ์ นพ.พลเดช ปิ่นประทีป และเป็นรุ่นพี่ นพ.พรหมินทร์ เลิศสุริย์เดช 1 ปี เขาเป็นคนหัวดี แม้ตอนสอบเข้าจะรุ่งโรจน์แต่ต่อมาก็รุ่งริ่ง
"นักศึกษารุ่นนั้นหลายคน มีความคิดดัดแปลงตัวเองเข้ากับชาวบ้านยากจน กรรมกร ชาวนาที่ไม่มีสิทธิไม่มีเสียง และต่อสู้ร่วมกับพวกเขา ชูชีพคิดแบบนั้นและไม่ค่อยสนใจเรียนมากนัก จนผลการเรียนตกต่ำลง ต่อมาเลยเปลี่ยนไปเรียนสายสาธารณสุข" เพื่อนของชูชีพคนหนึ่งระบุ ในหนังสือ ‘ปูมประวัติศาสตร์มหิดลเพื่อประชาธิปไตย ภาค 2’ ให้ข้อมูลถึงบทบาทสำคัญของชูชีพในการเป็นประธานชมรมนิยมไทยสมัยยังเป็นนักศึกษา ชมรมนี้มีกิจกรรมช่วงแรกคือ ส่งเสริมให้ภูมิใจในความเป็นไทย ซึ่งเป็นไปตามกระแสรณรงค์ต่อต้านสินค้าญี่ปุ่น แนวคิดนี้จุดประกายโดย ธีรยุทธ บุญมี เลขาธิการศูนย์กลางนิสิตนักศึกษาฯ

**บทบาทการเมือง**
หลังเหตุการณ์ 14 ตุลา 2516 มีนักศึกษาสมัครเข้าร่วมชมรมเป็นจำนวนมาก เริ่มเน้นกิจกรรมเชิงวิชาการมากขึ้น เช่น จัดนิทรรศการเผยแพร่ความรู้และความคิดเชิงสังคมการเมืองรูปแบบต่างๆ จัดอภิปรายปัญหาสังคม จัดหาซื้อหนังสือด้านสังคมและการเมืองให้สมาชิกหยิบยืม ช่วงปิดภาคเรียนจัดค่ายอนามัยชนบท และยังเริ่มเคลื่อนไหวในประเด็นการเมือง เช่น ร่วมติดโปสเตอร์และแจกใบปลิวเปิดโปงกรณี ‘ถีบลงเขาเผาลงถังแดง’ ในภาคใต้ โครงการเผยแพร่ประชาธิปไตยสู่ชนบท ร่วมเคลื่อนไหวกับชาวนา ฯลฯ แล้วชมรมนิยมไทยก็ยุติบทบาทลง หลังเหตุการณ์ 6 ตุลา 2519

**การหายสาบสูญ**
ในวันที่ 9 พฤษภาคม 2562 มีข่าวว่าชูชีพถูกจับกุมตัวในเวียดนามและถูกส่งตัวกลับไทยพร้อมกับผู้ลี้ภัยอีกสองคน คือสยาม ธีรวุฒิ หรือสหายข้าวเหนียวมะม่วง และกฤษณะ ทัพไทย หรือสหายยังบลัด อย่างไรก็ตาม ทางการเวียดนามปฏิเสธว่าไม่มีข้อมูลการเดินทางเขาประเทศหรือการจับกุมตัวทั้งสามคน และความพยายามของครอบครัวของสยามที่จะตามหาทั้งสามคนก็ยังไม่เป็นผล และยังไม่ทราบชะตากรรมของลุงสนามหลวงนับจนถึงทุกวันนี้

**อ้างอิง**
หมวดหมู่:ชาวไทยเชื้อสายไหหลำ
หมวดหมู่:นักเคลื่อนไหวชาวไทย
หมวดหมู่:การเมืองภาคประชาชน
หมวดหมู่:นักลัทธิคอมมิวนิสต์
หมวดหมู่:นักเขียนชาวไทย
หมวดหมู่:นักการเมืองไทย
หมวดหมู่:พรรคคอมมิวนิสต์แห่งประเทศไทย
หมวดหมู่:พรรคความหวังใหม่
หมวดหมู่:นักการเมืองพรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:บุคคลที่เกี่ยวข้องกับเหตุการณ์ 14 ตุลา
หมวดหมู่:บุคคลที่เกี่ยวข้องกับเหตุการณ์ 6 ตุลา
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:บุคคลจากสาขาวิชารัฐศาสตร์ มหาวิทยาลัยสุโขทัยธรรมาธิราช
หมวดหมู่:นักโทษในคดีความผิดต่อองค์พระมหากษัตริย์ไทย
หมวดหมู่:บุคคลที่ถูกลอบสังหาร
หมวดหมู่:บุคคลที่หายสาบสูญ
หมวดหมู่:ผู้ลี้ภัยชาวไทย
คณะอัญมณี มหาวิทยาลัยบูรพา

คณะอัญมนี มหาวิทยาลัยบูรพา วิทยาเขตจันทบุรี (Faculty of Gems, Burapha University Chantaburi Campus) เป็นหน่วยงานระดับคณะวิชาสังกัดมหาวิทยาลัยบูรพา จัดการเรียนการสอนด้านอุตสาหกรรมอัญมณีและเครื่องประดับ ตั้งอยู่ที่ตำบลโขมง อำเภอท่าใหม่ จังหวัดจันทบุรี

**ประวัติ**
ในปี พ.ศ. 2532 คณะรัฐมนตรีรับหลักการร่างพระราชบัญญัติ มหาวิทยาลัยบูรพา สภาผู้แทนราษฎรได้ประชุมพิจารณาร่างพระราชบัญญัติมหาวิทยาลัยบูรพา ลงมติรับหลักการและส่งให้คณะกรรมาธิการการศึกษาสภาผู้แทนราษฎรดำเนินการจนกระทั่ง ในวันที่ 29 กรกฎาคม พ.ศ. 2533 จึงได้รับการยกฐานะเป็นมหาวิทยาลัยบูรพาโดยพระราชบัญญัติ มหาวิทยาลัยบูรพา พ.ศ. 2533 และประกาศลงในราชกิจจานุเบกษา เล่มที่ 107 ตอนที่ 131 
หลังจากแยกตัวเป็นมหาวิทยาลัยบูรพาแล้ว ในปี 2537 สภามหาวิทยาลัยบูรพาจึงได้ให้ความเห็นชอบในภาควิชาวัสดุศาสตร์ - เทคโนโลยีอัญมณี สังกัดคณะวิทยาศาสตร์ มหาวิทยาลัยบูรพา พร้อมทั้งเริ่มรับนิสิตรุ่นแรกตั้งแต่ปีการศึกษา 2538
ต่อมา มีนโยบายขยายโอกาสทางการศึกษาไปยังภูมิภาคของรัฐบาล การจัดตั้งวิทยาเขตแห่งใหม่ขึ้น ณ จังหวัดจันทบุรี วิทยาเขตสารสนเทศ มหาวิทยาลัยบูรพา พ.ศ. 2539 โดยในโครงการจัดตั้งที่คณะรัฐมนตรีเห็นชอบในหลักการแล้วนั้น ให้จัดตั้งวิทยาลัยอัญมณี ณ วิทยาเขตดังกล่าว โดยมีแผนดำเนินการเปิดสอนใน 5 สาขาวิชา ได้แก่ สาขาอัญมณีและเครื่องประดับ สาขาเทคโนโลยีอัญมณี สาขาธุรกิจอัญมณีและเครื่องประดับ สาขาอัญมณีศาสตร์ และสาขาการออกแบบเครื่องประดับ
มหาวิทยาลัยบูรพาได้แปรสภาพเป็นสถาบันอุดมศึกษาในกำกับของรัฐ จากผลของการประกาศใช้พระราชบัญญัติ มหาวิทยาลัยบูรพา พ.ศ. 2550 เมื่อวันที่ 9 มกราคม พ.ศ. 2551 ประกาศลงในราชกิจจานุเบกษา เล่มที่ 125 ตอนที่ 5 ก ส่งผลให้ในเดือนพฤษภาคม พ.ศ. 2551 วิทยาลัยอัญมณีได้เปลี่ยนชื่อเป็น “คณะอัญมณี มหาวิทยาลัยบูรพา วิทยาเขตจันทบุรี”

**หน่วยงานภายใน**
สำนักงานเลขานุการคณะอัญมณี 
*สาขาวิชาอัญมณีและเครื่องประดับ
*สาขาวิชาการออกแบบเครื่องประดับ
*สาขาวิชาธุรกิจอัญมณีและเครื่องประดับ

**หลักสูตร**

**ทำเนียบคณบดี**

**อ้างอิง**

**แหล่งข้อมูลอื่น**
  เว็บไซต์มหาวิทยาลัยบูรพา-  เว็บไซต์คณะอัญมณี มหาวิทยาลัยบูรพา
หมวดหมู่:มหาวิทยาลัยบูรพา
ราชรัฐแม่น้ำฮัตต์

-
อำนาจและสิทธิ์ประชาชน date=October 2021
ราชรัฐโมรอสเวีย (Principality of Morosvia มักเรียกตามชื่อในอดีตวMorosMorosviaมักเรียกตามชื่อ ของ ตระกูล (Principality of Morosvia) เป็นประเทศจำลองในประเทศออสเตรเลีย ราชรัฐนี้อ้างว่าเป็นรัฐเอกราชที่ก่อตั้งขึ้นในวันที่ 21 เมษายน ค.ศ. 1970 
ราชรัฐนี้ตั้งอยู่ทางเหนือของเพิร์ท รัฐเวสเทิร์นออสเตรเลีย 517 กิโลเมตร (354 ไมล์) กินพื้นที่ sqmi ทำให้มีขนาดใหญ่กว่าประเทศที่ได้รับการยอมรับบางประเทศ ทั้งรัฐบาลออสเตรเลียหรือรัฐบาลชาติอื่น ๆ ไม่ให้การยอมรับบริเวณนี้เป็นประเทศ และศาลสูงออสเตรเลียกับศาลสูงสุดรัฐเวสเทิร์นออสเตรเลียปฏิเสธข้อเสนอที่โต้แย้งว่าดินแดนนี้ไม่อยู่ภายใต้กฎหมายของออสเตรเลีย 
ราชรัฐนี้เคยเป็นสถานที่ท่องเที่ยวประจำภูมิภาคจนกระทั่งปิดตัวลงหลังวันที่ 31 มกราคม ค.ศ. 2020 โดยมีสกุลเงิน แสตมป์ และหนังสือเดินทางของเป็นของตนเอง (ซึ่งทั้งรัฐบาลออสเตรเลียหรือรัฐบาลชาติอื่น ๆ ไม่ให้การยอมรับ) ประเทศจำลองนี้ก่อตั้้งขึ้นในวันที่ 21 เมษายน ค.ศ. 1970 เมื่อลีโอนาร์ด แคสลีย์ (Leonard Casley) ประกาศให้ฟาร์มของตนเป็นจังหวัดแม่น้ำฮัตต์ เขาพยายามแยกตัวออกจากออสเตรเลียด้วยข้อพิพาทส่วนแบ่งการผลิต (production quota) ข้าวของตน ไม่กี่ปีต่อมา แคสลีย์ตั้งฉายาตนเองเป็น "เจ้าชายลีโอนาร์ด" และให้ตำแหน่งเชื้อพระวงศ์กับสมาชิกครอบครัวของตน ถึงแม้ว่าเขายังไม่ใช้คำว่า "ราชรัฐ" อย่างเป็นทางการจนถึง ค.ศ. 2006
ในเดือนกุมภาพันธ์ ค.ศ. 2017 หลังปกครองเป็นเวลา 45 ปี แคสลีย์ตอนอายุ 91 ปี ได้สละราชบัลลังก์ให้กับลูกชายคนสุดท้อง เจ้าชายแกรม เจ้าชายลีโอนาร์ดเสียชีวิตในวันที่ 13 กุมภาพันธ์ ค.ศ. 2019
ในเดือนธันวาคม ค.ศ. 2019 ทางราชรัฐประกาศปิดชายแดนและหยุดบริการภาครัฐภายนอกในวันที่ 31 มกราคม ค.ศ. 2020 จนกว่าจะมีการเปลี่ยนแปลง ท้ายที่สุดในวันที่ 3 สิงหาคม ค.ศ. 2020 ได้ประกาศซื้อดินแดน เพิ่มเป็น62ตารางกิโลเมตร

**อ้างอิง https://morosvia.blogspot.com/2025/05/principality-of-morosvia.html**

**ข้อมูล**
date= 

**แหล่งข้อมูลอื่น**
  "Eternity" exhibition, National Museum of Australia date=2007-06-10 -  "Prince Leonard", ABC TV transcript, 2003-  Cabinet Magazine article on Hutt River Principality
หมวดหมู่:ประเทศจำลอง
หมวดหมู่:มิดเวสต์ (รัฐเวสเทิร์นออสเตรเลีย)
หมวดหมู่:พระมหากษัตริย์ในประเทศออสเตรเลีย
หมวดหมู่:ราชาธิปไตยในอดีต
หมวดหมู่:อดีตประเทศที่ไม่ได้รับการยอมรับ
หมวดหมู่:กษัตริย์ที่ประกาศตนเอง
วัดรอยพระพุทธบาทภูสิงห์

วัดรอยพระพุทธบาทภูสิงห์ เดิมชื่อวัดบ้านศาลา ตั้งอยู่ที่บ้านศาลา ตำบลโคกตาล อำเภอภูสิงห์ จังหวัดศรีสะเกษ
วัดรอยพระพุทธบาทภูสิงห์ตั้งวัดเมื่อวันที่ 20 เมษายน พ.ศ. 2550 การประชุมมหาเถรสมาคม ครั้งที่ 24/2559 เมื่อวันที่ 10 พฤศจิกายน 2559 มีมติให้เปลี่ยนชื่อวัดบ้านศาลาเป็น “วัดรอยพระพุทธบาทภูสิงห์" เนื่องจากชื่อซ้ำกับวัดบ้านศาลา อำเภอขุขันธ์ ทำให้การติดต่อสื่อสารผิดพลาด และเป็นชื่อที่ประชาชนรู้จักเรียกขานมาเป็นระยะเวลายาวนาน
บริเวณวัดรอยพระพุทธบาทภูสิงห์ ปรากฏรอยพระบาทข้างขวาขนาดใหญ่ในเนื้อหินทรายค้นพบเมื่อปี พ.ศ. 2525 มีความลึก 5 ซม. ยาว 1.47 ม. กว้าง 57 ซม. ที่กลางพระบาทเป็นรูปตราธรรมจักร รอยพระบาทภูสิงห์มีลักษณะตามธรรมชาติของการเหยียบยุบลงไปในเนินหินคล้ายการกดเท้าย่ำตมเรียบเสมอกันทั้งฝ่าพระบาท ไม่ได้เกิดจากการแกะสลักลงไปในเนินหิน ในปี พ.ศ. 2535 กรมศิลปากรนครราชสีมาได้ทำการตรวจสอบรอยพระพุทธบาทนี้ กรมศิลปากรสันนิษฐานว่าน่ามีอายุประมาณ 1,200–1,400 ปี อยู่ในช่วงสมัยทวารวดี บริเวณใกล้เคียงรอยพระพุทธบาทมีบ่อน้ำศักดิ์สิทธิ์ที่เกิดขึ้นเองตามธรรมชาติ บรรยากาศโดยรอบวัดเงียบสงบ อยู่ท่ามกลางธรรมชาติป่าไม้เบญจพรรณใกล้กับเทือกเขาพนมดงรักชายแดนไทย - กัมพูชา

**อ้างอิง**
รอยพระพุทธบาทภูสิงห์
วิกิพีเดีย:โครงการวิกิประเทศเบลเยียม

250px
ยินดีต้อนรับสู่ โครงการวิกิประเทศเบลเยียม! โครงการวิกินี้มีวัตถุประสงค์เพื่อ- ปรับปรุงคุณภาพบทความที่เกี่ยวข้องกับประเทศเบลเยียม!- สร้างบทความที่ต้องการในสาขาต่าง ๆ ไม่ว่าจะเป็นเชิงประวัติศาสตร์, ภูมิศาสตร์, วัฒนธรรม, ดนตรี, ประชากร, องค์กร หรืออื่น ๆ!- หากต้องการความคิดเห็นเพิ่มเติม หรือต้องการอภิปราย สามารถเสนอได้ที่หน้าสภาช็อกโกแลต!
พื้นที่ส่วนกลางสำหรับพูดคุยเกี่ยวกับโครงการนี้ โปรดเข้าไปที่ สภาช็อกโกแลต – หน้าพูดคุยของโครงการนี้
โครงการวิกินี้เป็นพี่น้องกับ โครงการวิกิประเทศ และ โครงการวิกิทวีปยุโรป
เรากำลังมองหาสมาชิกผู้ที่สนใจอยู่!

**คุณภาพบทความ == 
ใส่แม่แบบ บทความประเทศเบลเยียม ในหน้าพูดคุยของบทความที่เกี่ยวข้องกับประเทศเบลเยียมในส่วนบนสุดของหน้าพูดคุยของแต่ละบทความ เพื่อจัดระดับบทความประเทศเบลเยียมตามระดับการเขียนบทความ
จัดระดับบทความประเทศเบลเยียมตามเกณฑ์การจัดระดับบทความ ในหน้าพูดคุย โดยติดป้ายดังนี้- ระดับคัดสรร สำหรับบทความที่ผ่านการคัดเลือกในโครงการบทความคัดสรร- ระดับคุณภาพ สำหรับบทความที่ผ่านการคัดเลือกในโครงการบทความคุณภาพ- ระดับดี สำหรับบทความระดับดี ซึ่งมีเนื้อหาครอบคลุมส่วนสำคัญครบถ้วนในทุกด้าน มีรูปแบบที่ดูเหมาะสม แต่รูปแบบและการใช้ภาษา อาจยังต้องการปรับปรุง- ระดับพอใช้ สำหรับบทความระดับพอใช้ ซึ่งมีเนื้อหาพอใช้ แต่ขาดเนื้อหาสำคัญในบทความ หรือมีเนื้อหาหรือสื่อที่ไม่เข้ากับบทความ ควรจะมีการปัดกวาดบทความโดยรวม- ระดับโครง สำหรับบทความระดับโครง ซึ่งมีเนื้อหาที่กำลังเขียนหรือพัฒนา และยังขาดแหล่งอ้างอิงที่น่าเชื่อถือ- ระดับรายชื่อ สำหรับบทความระดับรายชื่อ ซึ่งมีเนื้อหาที่มีลักษณะเป็นรายชื่อ- บทความประเทศเบลเยียม สำหรับบทความที่ไม่แน่ใจว่าอยู่ในระดับใด ทั้งนี้อาจมีรูปแบบที่ไม่เป็นสารานุกรม ต้องการตรวจแก้การใช้ภาษา หรือมีเนื้อหาน้อยมาก ซึ่งจะมีป้ายติดไว้ด้านบนแต่ละบทความ- ระดับหมวดหมู่ สำหรับหมวดหมู่ที่เกี่ยวข้องกับโครงการ

**บทความและหมวดหมู่**

**บทความตัวอย่าง**
15px บทความคุณภาพ- ประเทศเบลเยียม

**หมวดหมู่**
ประเทศเบลเยียม

**โครงการวิกิพี่น้อง**
นอกจากนี้ โครงการวิกิประเทศเบลเยียมยังมีโครงการวิกิพี่น้องเฉพาะทาง อาทิ โครงการวิกิทวีปยุโรป และโครงการวิกิประเทศในเครือ "เบเนลักซ์" ดังนี้
และโครงการวิกิพี่น้องอื่น ๆ อีกมากมาย
ประเทศเบลเยียม
กรอตตาอัซซูร์รา

กรอตตาอัซซูร์รา (Grotta Azzurra) หรือ ถ้ำลอดสีน้ำเงิน (Blue Grotto) เป็นถ้ำในทะเลบนชายฝั่งของเกาะกาปรี ทางใน้ของประเทศอิตาลี แสงอาทิตย์ที่ส่องผ่านโพรงใต้น้ำและสะท้อนแสงผ่านน้ำทะเลทำให้เกิดสีน้ำเงินสะท้อนภายในโพรงถ้ำ ถ้ำมีความยาวราว 50 เมตรเข้าไปในหน้าผาจากผิวด้านนอก และมีความลึก m พื้นถ้ำเป็นทราย
ปากถ้ำมีความสูงสองเมตรและอาจเหลือเพียงหนึ่งเมตรหากน้ำขึ้นสูง ทำให้การเข้าไปภายในถ้ำจะทำได้ต่อเมื่อน้ำลงและไม่มีคลื่นลมในทะเล ในปี 2011 เคยมีนักท่องเที่ยวคนหนึ่งประสบอุบัติเหตุได้รับบาดเจ็บบริเวณคอขณะกำลังมุดเข้าถ้ำ จากการตรวจสอบในภายหลังพบว่าคนนำเรือได้นำเรือเข้าไปในระหว่างที่มีน้ำขึ้นสูง  
มีข้อบังคับไม่อนุญาตให้ว่ายน้ำภายในถ้ำเด็ดขาด

**ประวัติศาสตร์**
ในสมัยโรมัน ถ้ำโพรงนี้เคยถูกใช้เป็นสระว่ายน้ำส่วนตัวของติแบริอุส รวมถึงเป็นวิหารทะเล มีการค้นพบเทวรูปของเนปจูนและไทรทัน ในพื้นของถ้ำโพรงในปี 1964 ปัจจุบันย้ายไปจัดแสดงอยู่ที่อานากาปรี นอกจากนี้ยังมีการค้นพบฐานเทวรูปอีกจำนวนหนึ่งบนพื้นถ้ำในปี 2009 พลินีผู้อาวุโส นักประวัติศาสตร์ยุคโรมัน อธิบายถ้ำโพรงนี้ว่าเต็มไปด้วยไทรทันกำลัง "เล่นบนเปลือกหอย" จึงเป็นไปได้ว่าเทวรูปไทรทันที่ค้นพบในปี 1964 นั้นอาจเป็นรูปปั้นเดียวกับที่ปลินีผู้พี่เคนเห็นและบันทึกไว้ในศตวรรษที่ 1
ด้านหลังของถ้ำหลักมีทางเชื่อมต่อสามทางไปยังซาลาเดย์โนมี (Sala dei Nomi) หรือ "ห้องแห่งนาม" ภายในมีการสลักชื่อของผู้ที่เดินทางมาเยือนถ้ำนี้ตลอดเวลาหลายศตวรรษ และยังมีทางเชื่อมอีกสองทางที่นำทางลึกลงไปในหน้าผา เข้าใจกันว่าเป็นทางเดินไปยังวังของจักรพรรดิติแบริอุส แต่ต่อมาก็ค้นพบว่าตรงปลายค่อย ๆ แคบลงและเป็นทางตัน ลักษณะที่อาจพบได้เป็นการกัดเซาะตามธรรมชาติ

**อ้างอิง**

**แหล่งข้อมูลอื่น**
  Grotta Azzurra date=2009-06-04 -  The Virtual Cave: Seacaves
เอสแฟนด์ (เทศมณฑลแอนแบรอบอด)

เอสแฟนด์ (اسفند) เป็นหมู่บ้านในตำบลแนร์เกซอน อำเภอเจบอลบอเรเซโจนูบี เทศมณฑลแอนแบรอบอด จังหวัดเคร์มอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 240 คนใน 45 ครัวเรือน

**อ้างอิง ==
โทนี

โทนี สามารถหมายถึง- โทนี (ชื่อ) - ชื่อต้นของบุคคล- โทนี ฮอว์ก - นักสเกตบอร์ดชาวอเมริกัน- คาวาซากิ คิ-61 - เครื่องบินขับไล่ของจักรวรรดิญี่ปุ่น

**ตัวละครในบันเทิงคดี**
 โทนี สตาร์ก - ตัวละครในมาร์เวลคอมิกส์- โทนี มอนตานา - ตัวละครจากหนังเรื่องสการ์เฟซ
Aenictus hilli

Aenictus hilli เป็นชนิดของมดทหารสีน้ำตาลอ่อนที่พบในประเทศออสเตรเลีย โดยเป็นตัวอย่างเดียวที่พบในมาแลนดา รัฐควีนส์แลนด์

**อ้างอิง==
พริตตีซาเวจ

"พริตตีซาเวจ" (Pretty Savage) เป็นเพลงของเกิร์ลกรุปเกาหลีใต้ แบล็กพิงก์ จากอัลบั้มเกาหลีเปิดตัว ดิอัลบั้ม ออกจำหน่ายเมื่อวันที่ 2 ตุลาคม ค.ศ. 2020 ผ่านสังกัดวายจีและอินเตอร์สโคป เพลงเขียนโดยเท็ดดี, แดนนี ช็อง, ลอเรน และวินซ์ โดยมีเท็ดดีดูแลการผลิต ร่วมกับ 24, อาร์. ที และเบกกา บูม เนื้อเพลงเหน็บแนมเกี่ยวกับความคิดเห็นของผู้อื่นที่มีต่อแบล็กพิงก์ 
"พริตตีซาเวจ" ติดใน 100 อันดับแรกในออสเตรเลีย แคนาดา มาเลเซีย นิวซีแลนด์ สิงคโปร์ และเกาหลีใต้ ถึงแม้เพลงจะไม่ได้เข้าชาร์ตบิลบอร์ด ฮอต 100 แต่ก็สามารถเปิดตัวที่อันดับ 21 บนชาร์ตบับบลิงอันเดอร์ฮอต 100 
ในการส่งเสริมเพลง "พริตตีซาเวจ" แบล็กพิงก์แสดงเพลงนี้ร่วมกับ "เลิฟซิกเกิลส์" ในรายการเพลงเกาหลีใต้หลายรายการ ซึ่งรวมถึง โชว์! มิวสิกคอร์ และ อินกีกาโย และยังแสดงในรายการ เดอะเลตเลตโชว์วิธเจมส์คอร์เดน อันเป็นการแสดงตัวอย่างสำหรับคอนเสิร์ตไลฟ์สตรีมของพวกเธอที่ชื่อ เดอะโชว์

**เบื้องหลังและการส่งเสริม**
"พริตตีซาเวจ" ได้รับการยืนยันพร้อมกับรายชื่อเพลงของอัลบั้มในวันที่ 28 กันยายน ค.ศ. 2020 หลังอัลบั้มออกจำหน่าย แบล็กพิงก์แสดงเพลง "พริตตีซาเวจ" กับ "เลิฟซิกเกิลส์" ในรายการเพลงและวาไรตีอื่น ๆ ตามมาในเดือนตุลาคม โดยถูกแสดงครั้งแรกในรายการ มิวสิกคอร์ เมื่อวันที่ 10 ตุลาคม และ อินกีกาโย อีกหนึ่งครั้งในวันถัดมา 
แบล็กพิงก์ยังให้สัมภาษณ์กับเจมส์ คอร์เดน ในรายการ เดอะเลตเลตโชว์วิธเจมส์คอร์เดน เพื่อเป็นส่วนหนึ่งของการประชาสัมพันธ์คอนเสิร์ตเสมือนจริง เดอะโชว์ ในสหรัฐ และได้แสดงเพลงนี้เป็นตัวอย่างสำหรับคอนเสิร์ตดังกล่าวอีกด้วย 
"พริตตีซาเวจ" ฉบับภาษาญี่ปุ่นถูกบรรจุเป็นส่วนหนึ่งของ ดิอัลบั้มเจแปนเวอร์ ซึ่งวางจำหน่ายในวันที่ 3 สิงหาคม ค.ศ. 2021

**การวางองค์ประกอบเพลง**
"พริตตีซาเวจ" เขียนโดยเท็ดดี, แดนนี ช็อง, ลอเรน และวินซ์ โดยมีเท็ดดีดูแลการผลิต ร่วมกับ 24, อาร์. ที และเบกกา บูม ความยาว 3 นาที 19 วินาที เป็นเพลงแนวแทร็ปที่มี "เสียงร้องแบบหลอกหลอนและจังหวะสแตกคาโตที่เอาแน่เอานอนไม่ได้" เนื้อเพลงถูกตีความว่าเป็น "การชูนิ้วกลางให้แก่กลุ่มที่พวกเธอเกลียดชัง" และพูดถึงความสำเร็จของวงที่แตกต่างไปจากผู้อื่น

**การตอบรับ**
เพลงได้รับการตอบรับอย่างดีจากนักวิจารณ์เพลง เจสัน ลิปชอตซ์ จากนิตยสาร บิลบอร์ด เลือกให้ "พริตตีซาเวจ" เป็นเพลงที่ดีที่สุดในอัลบั้มและหนึ่งในเพลงที่ดีที่สุดของแบล็กพิงก์

**ผู้มีส่วนร่วมทำเพลง**
ดัดแปลงจากไทดัลและเว็บไซต์ทางการของวง- แบล็กพิงก์ – เสียงร้อง- เท็ดดี – โปรดิวซ์ เขียนเพลง ประพันธ์ดนตรี เรียบเรียง- 24 – โปรดิวซ์ ประพันธ์ดนตรี เรียบเรียง- อาร์. ที – โปรดิวซ์ ประพันธ์ดนตรี เรียบเรียง- เบกกา บูม – ประพันธ์ดนตรี- แดนนี ช็อง – เขียนเพลง- ลอเรน – เขียนเพลง- วินซ์ – เขียนเพลง- เจสัน โรเบิตส์ – ผสมเสียง

**การปรากฏบนสื่อ**
"พริตตีซาเวจ" ถูกใช้เป็นเพลงประกอบภาพยนตร์ของเน็ตฟลิกซ์เรื่อง แด่ชายทุกคนที่ฉันเคยรัก: ชั่วนิจนิรันดร์ และละครโทรทัศน์จากประเทศบราซิลเรื่อง Quanto Mais Vida, Melhor! นอกจากนั้นวงดนตรีเกาหลีใต้ ไอคอน ยังนำมาเขียนเนื้อเพลงใหม่และตั้งชื่อว่า "คลาสซีซาเวจ" (Classy Savage) โดยมีลิซ่าเป็นแขกรับเชิญในรายการ คิงดัม: เลจันดรีวอร์ ทางช่องเอ็มเน็ตใน ค.ศ. 2021

**ชาร์ต**

**รายสัปดาห์**

**รายเดือน**

**อ้างอิง**
หมวดหมู่:เพลงของแบล็กพิงก์
หมวดหมู่:เพลงในปี พ.ศ. 2563
หมวดหมู่:เพลงที่ประพันธ์คำร้องโดยเท็ดดี พัก
เอเอฟซีแชมเปียนส์ลีก 2022 รอบคัดเลือกเพลย์ออฟ

เอเอฟซีแชมเปียนส์ลีก 2022 รอบคัดเลือกเพลย์ออฟ จะลงเล่นตั้งแต่วันที่ 8 ถึง 15 มีนาคม พ.ศ. 2565 ทั้งหมด 16 ทีมจะเข้าร่วมในรอบคัดเลือกเพลย์ออฟที่จะตัดสินหาแปดทีมที่เหลือจาก 40 พื้นที่ในรอบแบ่งกลุ่ม ของเอเอฟซีแชมเปียนส์ลีก 2022

**ทีม**
14 ทีมด้านล่างนี้ จะแบ่งแยกออกเป็นสองโซน (โซนตะวันตกและโซนตะวันออก) จะเข้าสู่รอบคัดเลือกเพลย์ออฟ ประกอบไปด้วยสองรอบ:
*2 ทีมเข้าสู่ในรอบเบื้องต้น
*12 ทีมเข้าสู่ในรอบเพลย์ออฟ

**รูปแบบ**
ในรอบคัดเลือกเพลย์ออฟแต่ละคู่จะลงเล่นในนัดเดียว การต่อเวลาพิเศษและการดวลลูกโทษจะถูกนำมาใช้ตัดสินหาทีมชนะเลิศในกรณีที่จำเป็น.

**ตารางการแข่งขัน**
ตารางการแข่งขันของแต่ละรอบเป็นไปดังต่อไปนี้.

**สายการแข่งขัน**
สายการแข่งขันของรอบคัดเลือกเพลย์ออฟสำหรับแต่ละโซนเป็นการกำหนดขึ้นโดยเอเอฟซีซึ่งขึ้นอยู่กับอันดับสมาคมของแต่ละทีม โดยทีมที่มาจากสมาคมที่มีอันดับสูงกว่าจะได้เป็นเจ้าภาพสำหรับนัดนั้น, โดยได้รับการประกาศอย่างเป็นทางการโดยเอเอฟซีก่อนที่จะถึงรอบแบ่งกลุ่ม แต่ละทีมที่มาจากสมาคมเดียวกันจะไม่สามารถจัดวางอยู่ในรอบเพลย์ออฟคู่เดียวกันได้.

**เพลย์ออฟ ตะวันตก 1**
KSA อัตตะอาวูน จะได้ผ่านเข้าสู่ กลุ่ม ดี.

**เพลย์ออฟ ตะวันตก 2**
UZB นะซาฟ ควาร์ชี จะได้ผ่านเข้าสู่ กลุ่ม อี.

**เพลย์ออฟ ตะวันตก 3**
UAE ชาร์จาห์ จะได้ผ่านเข้าสู่ กลุ่ม เอ.

**เพลย์ออฟ ตะวันออก 1**
AUS ซิดนีย์ เอฟซี จะได้ผ่านเข้าสู่ กลุ่ม เอช.

**เพลย์ออฟ ตะวันออก 2**
JPN วิสเซล โคเบะ จะได้ผ่านเข้าสู่ กลุ่ม เจ.

**เพลย์ออฟ ตะวันออก 3**
KOR อุลซันฮุนได จะได้ผ่านเข้าสู่ กลุ่ม ไอ.

**เพลย์ออฟ ตะวันออก 4**
KOR แทกู เอฟซี จะได้ผ่านเข้าสู่ กลุ่ม จี.

**รอบเบื้องต้น**

**สรุปผลการแข่งขัน**
ทั้งหมดสี่ทีมจะลงเล่นในรอบเบื้องต้น
+โซนตะวันออก

**โซนตะวันออก**

**รอบเพลย์ออฟ**

**สรุปผลการแข่งขัน**
ทั้งหมด 14 ทีมที่ลงเล่นในรอบเพลย์ออฟ: 12 ทีมที่เข้าสู่ในรอบนี้ และสองทีมผู้ชนะของรอบเบื้องต้น.
+โซนตะวันตก
+โซนตะวันออก

**โซนตะวันตก**

**โซนตะวันออก**

**หมายเหตุ**

**อ้างอิง**

**แหล่งข้อมูลอื่น**
หมวดหมู่:เอเอฟซีแชมเปียนส์ลีก 2022
วัดสรรพยาวัฒนาราม

วัดสรรพยาวัฒนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำเจ้าพระยา ในตำบลสรรพยา อำเภอสรรพยา จังหวัดชัยนาท
วัดสรรพยาวัฒนาราม เดิมชื่อว่า วัดเสาธงหิน หรือ วัดวังหิน เดิมก่อนนี้บริเวณหน้าวัดเป็นวังน้ำวนน้ำหมุนเป็นเกลียวเหมือนเสาหิน ตั้งวัดเมื่อ พ.ศ. 2410 มีหลวงพ่อเขียวเป็นเจ้าอาวาสรูปแรก (พ.ศ. 2415–2435) ภายหลังเปลี่ยนชื่อมาเป็น "วัดสรรพยาวัฒนาราม" เมื่อ พ.ศ. 2495 ปีมะเส็ง ได้รับพระราชทานวิสุงคามสีมาเมื่อวันที่ 20 กุมภาพันธ์ พ.ศ. 2500
อาคารเสนาสนะที่สำคัญ ได้แก่ วิหารน้อยก่ออิฐถือปูน สันนิษฐานว่าสร้างขึ้นราว พ.ศ. 2435–2465 ขนาด 4 ห้อง กว้าง 5.00 เมตร ยาว 11.50 เมตร (รวมเฉลียงด้านหลัง) และลดชั้นที่ด้านหลังมีเสาร้าง ส่วนด้านหน้าก่อเป็นซุ้มโค้งรูปกลีบบัว มีประติมากรรมปูนปั้น เรียกว่า พระฉาย เป็นองค์พระพุทธเจ้าประทับยืนปางถวายเนตร พร้อมพระอัครสาวก 2 องค์ หลังคามุงกระเบื้องดินเผาหางแหลมไม่เคลือบ สันและหลบกระเบื้องหลังคาเป็นปูนปั้น หน้าบันด้านหน้าเป็นปูนปั้นประดับเครื่องถ้วย หน้าบันด้านหลังเป็นไม้แนบกระดานตีตั้ง ผนังด้านหลังก่ออิฐถือปูนปั้นสูงจรดอกไก่ พื้นภายนอกและภายในปูอิฐขนาดใหญ่ทับหน้าด้วยปูนทรายภายในอาคารห้องสุดท้ายทำฐานชุกชีประดิษฐานพระพุทธรูปประทับนอนหงายในหีบพระบรมศพ โดยพระบาทยืนพ้นหีบออกมาที่ปลายพระบาท ชาวบ้านเรียกว่า ปางแหย่เท้า มีพระมหากัสสปะ ซึ่งเป็นพระอรหันต์สาวกและพระสาวกรวมอีก 4 รูป นั่งกราบสักการะอยู่ปลายพระบาท

**อ้างอิง**
สรรพยาวัฒนาราม
หมวดหมู่:โบราณสถานในจังหวัดชัยนาท
หมวดหมู่:สิ่งก่อสร้างในอำเภอสรรพยา
วัดท่าโพธิ์ (จังหวัดสุราษฎร์ธานี)

วัดท่าโพธิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตลาดไชยา อำเภอไชยา จังหวัดสุราษฎร์ธานี
วัดท่าโพธิ์ หรือ วัดใหม่ท่าโพธิ์ ไม่ปรากฏว่าสร้างขึ้นเมื่อใด แต่เป็นวัดร้างจนถึง พ.ศ. 2496 ก่อนที่จะรวมวัดท่าโพธิ์เข้ากับวัดใหม่ชลธารที่อยู่ฝั่งตรงข้ามถนนแล้วเรียกว่า "วัดท่าโพธิ์" อย่างไรก็ดีสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 1425 ได้รับพระราชทานวิสุงคามสีมาเมื่อ พ.ศ. 1575 สถาปัตยกรรมที่หลงเหลืออยู่ สันนิษฐานว่าสร้างราวพุทธศตวรรษที่ 24–25
อาคารเสนาสนะที่สำคัญ ได้แก่ อุโบสถที่ได้รับการบูรณะครั้งใหญ่เมื่อ พ.ศ. 2497  อุโบสถมีมุขประเจิดยื่นออกทั้งหน้าหลัง บริเวณหน้าบันเรียบไม่มีลาย โดยรอบทั้ง 8 ทิศ มีใบเสมาทั้งเก่าและใหม่อยู่รวมกัน โดยใบเสมาใหม่สร้างขึ้นเมื่อ พ.ศ. 2499 เครื่องบนมีลักษณะเช่นเดียวกับวัดจำปา ภายในอุโบสถประดิษฐานพระพุทธรูปปางมารวิชัยทำจากหินทรายแดงเป็นพระประธาน ด้านหลังอุโบสถมีเจดีย์ 4 องค์ ทั้งองค์ที่ยังสมบูรณ์และชำรุด โดยองค์ที่ยังเหลือเค้าโครงนั้นเป็นเจดีย์ทรงปราสาท และมีศาลาการเปรียญ และหอไตร นอกจากนั้นยังพบแผ่นหินที่สันนิษฐานว่าน่าจะเป็นป้ายหลุมศพของชาวจีน 1 ชิ้น และชิ้นส่วนหินทรายเป็นแท่งกลมยาวอีก 2 ชิ้น
ส่วนวัดใหม่ชลธารที่ถูกยุบรวม พบโบราณวัตถุ เช่น องค์และฐานเทวรูป ศิลา 3 องค์ เศียรเทวรูปศิลา 1 เศียร วัดตั้งติดกับโรงเรียนสารภีอุทิศ มีอาคารกุฎิไม้บริเวณที่เคยพบโบราณวัตถุถูกทำลายหมดแล้ว

**อ้างอิง**
ท่าโพธิ์
หมวดหมู่:โบราณสถานในจังหวัดสุราษฎร์ธานี
วัดหลวงสุมังคลาราม

วัดหลวงสุมังคลาราม พระอารามหลวงชั้นตรี ชนิดสามัญ ตั้งอยู่ในตำบลเมืองใต้ อำเภอเมืองศรีสะเกษ จังหวัดศรีสะเกษ สร้างเมื่อ พ.ศ. 2328 ได้รับพระราชทานวิสุงคามสีมาเมื่อ พ.ศ. 2486 และยกฐานะขึ้นเป็นพระอารามหลวงชั้นตรี ชนิดสามัญเมื่อวันที่ 24 สิงหาคม พ.ศ. 2524
วัดหลวงสุมังคลารามเดิมชื่อ " วัดศรีสุมังค์ " พระยาวิเศษภักดีศรีนครลำดวน (ชม) เจ้าเมืองศรีสะเกษ สร้างขึ้นเมื่อ พ.ศ. 2328 เพื่อเป็นอนุสรณ์แก่บิดาคือพระยารัตนวงษา (อุ่น) เจ้าเมืองศรีสะเกษคนแรกที่ขอแยกเมืองออกจากเมืองขุขันธ์ มาตั้งที่เมืองศรีสะเกษ (เมืองศีร์สระเกษ)  ปัจจุบันเป็นที่ประดิษฐานพระบรมสารีริกธาตุและพระวิเศษมิ่งเมืองพระพุทธรูปทองสัมฤทธิ์ที่สร้างขึ้นพร้อมกับการสร้างเมืองศรีสะเกษ ในอดีตวัดหลวงสุมังคลารามเป็นสถานที่ที่ใช้ประกอบพิธีถือน้ำพิพัฒน์สัตยาของเจ้าเมือง และข้าราชการกรมการเมืองในสมัยก่อน

**อ้างอิง**
หลวงสุมังคลาราม
หลวงสุมังคลาราม
เทศบาลตำบลป่าโมก

เทศบาลตำบลป่าโมก เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลบางปลากด และพื้นที่ทั้งหมดของตำบลป่าโมก ในอำเภอป่าโมก จังหวัดอ่างทอง ได้รับการจัดตั้งเป็นเทศบาลโดยยกฐานะท้องถิ่นตำบลป่าโมกทั้งหมดขึ้นเป็นเทศบาลตำบลใน พ.ศ. 2483  ซึ่งถือว่าเป็นเทศบาลตำบลแห่งแรกของจังหวัดอ่างทอง ต่อมาในปี พ.ศ. 2490 ได้แบ่งพื้นที่เทศบาลฝั่งขวาของแม่น้ำเจ้าพระยาของตำบลป่าโมก จัดตั้งขึ้นเป็นตำบลบางปลากด ทำให้เทศบาลครอบคลุมพื้นที่ทั้งหมดของตำบลบางปลากดด้วย ปัจจุบันในเขตเทศบาลมีประชากร 8,898 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอป่าโมก อยู่ห่างจากศาลากลางจังหวัดอ่างทองประมาณ 14.5 กิโลเมตร อยู่ห่างจากกรุงเทพมหานครประมาณ 96.2 กิโลเมตรตามทางหลวงแผ่นดินหมายเลข 1 (ถนนพหลโยธิน) ตรงกลางของเขตเทศบาลมีแม่น้ำเจ้าพระยาเป็นแหล่งน้ำสำคัญและแบ่งเขตเทศบาลออกเป็นสองส่วน มีพื้นที่รับผิดชอบทั้งหมด 12 ตารางกิโลเมตรหรือคิดเป็น 7,500.0 ไร่

**อ้างอิง**

**แหล่งข้อมูลอื่น**
  เว็บไซต์เทศบาลตำบลป่าโมก
ป่าโมก
หมวดหมู่:อำเภอป่าโมก
คลองเปร็ง

คลองเปร็ง เป็นคลองที่เชื่อมระหว่างคลองประเวศบุรีรมย์ผ่านคลองนครเนื่องเขตถึงคลองบางขนาก (คลองแสนแสบ) ในจังหวัดฉะเชิงเทรา มีระยะทาง 448 เส้น หรือ 19.52 กิโลเมตร  ในอดีตเป็นพื้นที่ลุ่มน้ำที่มีต้นเปร็งขึ้นอยู่ทั้ง 2 ฝั่งคลองเป็นจำนวนมาก จึงเรียกคลองนี้ว่า "คลองเปร็ง"

**ประวัติ**
คลองเปร็งเริ่มขุดเมื่อ พ.ศ. 2429 แล้วเสร็จใน พ.ศ. 2431 มีวัตถุประสงค์ในการขุดเพื่อระบายน้ำจืดจากคลองบางขนากมาไล่น้ำเค็มออกจากคลองประเวศบุรีรมย์ในฤดูแล้ง เนื่องจากเกิดความเสียหายต่อพืชผลในพื้นที่บริเวณคลองประเวศบุรีรมย์ จนทำให้มีผู้อพยพออกจากบริเวณคลองประเวศบุรีรมย์จำนวนมาก โดยเป็นที่ดินที่เช่าจากนายทุนและผู้มีบรรดาศักดิ์ ทำให้เกิดการอพยพไปยังที่อุดมสมบูรณ์กว่า เมื่อมีการขุดคลองเปร็งจึงได้รับความสนใจในการพัฒนาที่ดิน โดยเจ้าพระยาสุรวงษ์ไวยวัฒน์ (วร บุนนาค) ได้ลงทุนขุดคลองและแบ่งที่ดินออกขายให้ราษฎร แต่การลงทุนขุดต้องใช้เงินจำนวนมาก จึงได้ยืมเงินจากหลวง แต่ก็มิได้ดำเนินการคืนเงิน ทำให้ต้องทูลเกล้าฯ ถวายที่ดินฝั่งตะวันตกของคลองเปร็งแทนเงินที่ยืมไป ต่อมาที่ดินส่วนนี้ได้ตกเป็นของพระเจ้าลูกยาเธอ พระเจ้าลูกเธอ ให้เป็นกรรมสิทธิ์ที่ดินเนื้อที่ 19,357 ไร่ 
เดิมทีจะขุดคลองเปร็งจากคลองบางขนากถึงคลองสำโรง ยาวประมาณ 40 กิโลเมตร แต่เนื่องจากการเสียชีวิตของเจ้าพระยาสุรวงษ์ไวยวัฒน์ (วร บุนนาค) ทำให้ขุดคลองได้เพียง 20 กิโลเมตรจากคลองบางขนากถึงคลองประเวศบุรีรมย์
นอกจากนั้นหลวงแพ่ง กรมการเมืองนครเขื่อนขันธ์ ยังเป็นผู้ดูแลในการขุดคลองเปร็งด้วย แต่ภายหลังประสบปัญหาด้านการเงิน ได้หลบหนีจากพื้นที่เพื่อหนีภาระหนี้สินที่นำเงินค่าจองที่นาของรัฐในคลองเปร็งมาใช้

**การใช้พื้นที่**
ริมคลองเปร็งเป็นที่ตั้งของมัสยิดมู่รอกี้บุ้ลอิสลาม (ลาดน้ำขาว) มัสยิดอัลวารุ้ลอิสลาม (สมอเซ) มัสยิดเราะห์มาตุ้ลอิสลาม และวัดเปร็งไพบูลย์ธัญญาหาร ชาวบ้านริมคลองเปร็งประกอบอาชีพทำนาและเลี้ยงสัตว์น้ำเป็นอาชีพหลัก ทำงานหัตถกรรมเป็นอาชีพเสริม โดยมีก๋วยเตี๋ยวโบราณและขนมโบราณเป็นสินค้าที่ขึ้นชื่อ

**อ้างอิง**
หมวดหมู่:คลองในจังหวัดฉะเชิงเทรา
แอ่งถูหลู่ฟาน

แอ่งทูร์ปัน (تۇرپان ئويمانلىقى) หรือ แอ่งถูหลู่ฟาน (吐鲁番盆地, อ่าน ถูหลู่ฟานเผินตี้; Turpan Depression) เป็นแอ่ง ตั้งใกล้เมืองถูหลู่ฟาน ซึ่งห่างจากเมืองอูหลู่มู่ฉีในเขตปกครองตนเองซินเจียงอุยกูร์ สาธารณรัฐประชาชนจีน มีความลึกประมาณ 157 เมตรวัดจากระดับน้ำทะเลปานกลาง นอกจากนี้แอ่งถูหลู่ฟานยังเป็นสถานที่ที่ร้อนที่สุดในประเทศจีนอีกด้วยในช่วงฤดูร้อน แอ่งถูหลู่ฟานตั้งอยู่ในเส้นทางสายไหม มีการตั้งถิ่นฐานของผู้คนเพื่อทำการเกษตร ประกอบไปด้วยระบบชลประทาน และเป็นแหล่งปลูกองุ่นที่สำคัญของประเทศจีน

**อ้างอิง**
  Climate data-  Travel Article on Chinatoday.com.cn-  Turpan -- Ancient Stop on the Silk Road
หมวดหมู่:ซินเจียงอุยกูร์
หมวดหมู่:ธรณีสัณฐานในประเทศจีน
ยฺวิ่นเฉิง

ยฺวิ่นเฉิง (p=Yùnchéng) เป็นนครระดับจังหวัดที่อยู่ทางใต้สุดในมณฑลชานซี สาธารณรัฐประชาชนจีน ติดกับนครหลินเฝิน และนครจิ้นเฉิงทางทิศเหนือและทิศตะวันออก และติดกับมณฑลเหอหนานและมณฑลฉ่านซีทางทิศใต้และทางตะวันตก จากการสำรวจสำมะโนประชากรปี 2020 ยฺวิ่นเฉิงมีประชากร 4,774,508 คน (5,134,779 คน ในปี 2010) โดยอาศัยอยู่ในตัวเมือง 928,334 คน (680,036 คน ในปี 2010) ซึ่งประกอบด้วยเขตหยานหูเขตเดียว พื้นที่ชุมชนเมืองอีกแห่งหนึ่งอยู่ในทางตอนใต้ของอำเภอผิงลู่ มีผู้อยู่อาศัย 205,080 คน ซึ่งเป็นส่วนหนึ่งของพื้นที่ชุมชนเมืองของนครซานเหมินเสีย

**เขตการปกครอง**
คณะบริหารเทศบาลนคร สภานิติบัญญัติ และตุลาการ ตั้งอยู่ในเขตหยานหู (盐湖区) รวมถึงที่ทำการพรรคคอมมิวนิสต์จีนและสำนักความมั่นคงสาธารณะ

**ภูมิอากาศ**
ยฺวิ่นเฉิงอยู่ในเขตภูมิอากาศกึ่งแห้งแล้งภาคพื้นทวีปที่ได้รับอิทธิพลจากมรสุม (Köppen BSk) แบ่งออกเป็น 4 ฤดู ด้วยความที่เมืองตั้งอยู่ทางใต้สุดของมณฑล และตั้งอยู่ทางทิศเหนือของเทือกเขาจงเถียว ทำให้ไม่เจอกับลมพัดลงลาดเขา (Katabatic wind) เมื่อมีลมพัดมาจากทางทิศใต้ จึงเป็นหนึ่งในสถานที่ที่อบอุ่นที่สุดในมณฑล ในฤดูหนาวอากาศจะแห้งมาก ในขณะที่ฤดูร้อนจะชื้น อุณหภูมิเฉลี่ยของแต่ละเดือนอยู่ระหว่าง 1 ในเดือนมกราคม ถึง 1 ในเดือนกรกฎาคม และอุณหภูมิเฉลี่ยรายปีคือ 1 ปริมาณน้ำฝนระหว่างเดือนมิถุนายนถึงกันยายนรวมกัน คิดเป็นกว่าร้อยละ 60 ของปริมาณน้ำฝนต่อปี

**บุคคลที่มีชื่อเสียง**
 กวนอู, ขุนพล และเทพเจ้า- จิ่ง ไห่เผิง, นักบินอวกาศ ในกองนักบินอวกาศกองทัพปลดปล่อยประชาชน (PLAAC)

**การขนส่ง**
ทางหลวงจีนหมายเลข 209
*ทางด่วนโฮฮอต–เป๋ย์ไห่
*รถไฟความเร็วสูงสายต้าถง–ซีอาน ให้บริการการเดินทางไปยังปักกิ่ง ไท่หยวน และซีอาน นอกจากจะมีสถานีรถไฟยฺวิ่นเฉิงเหนือที่อยู่บริเวณตัวเมืองยฺวิ่นเฉิงแล้ว ยังมีสถานีที่หย่งจี้ และอำเภอเหวินสี่
*ท่าอากาศยานยฺวิ่นเฉิงจางเซี่ยว

**อ้างอิง**

หมวดหมู่:เขตการปกครองระดับจังหวัดของมณฑลชานซี
หมวดหมู่:นครในมณฑลชานซี
วัดตะเคียนราม

วัดตะเคียนราม เป็นวัดราษฎร์ สังกัดคณะสงฆ์มหานิกาย ตั้งอยู่ในตำบลตะเคียนราม อำเภอภูสิงห์ จังหวัดศรีสะเกษ สร้างเมื่อ พ.ศ. 2420 ได้รับพระราชทานวิสุงคามสีมาเมื่อ พ.ศ. 2515 
วัดตะเคียนราม หรือ วัดนามวิจิตรตะเคียนราม เป็นวัดเก่าแก่ของอำเภอภูสิงห์ ปัจจุบันวัดตะเคียนรามเป็นที่ตั้งสรีระสังขารของพระครูประกาศธรรมวัตร (สาย  ปาโมกโข) ผู้เป็นศิษย์ของหลวงปู่สรวง เทวดาเดินดิน วัดไพรพัฒนา หลวงปู่สายเป็นอดีตเจ้าอาวาสวัดตะเคียนรามและเกจิอาจารย์ผู้ทรงวิทยาคุณชาวจังหวัดศรีสะเกษและอีสานใต้ ทางวัดเปิดให้ศิษยานุศิษย์เข้ากราบสักการะสรีระสังขารของหลวงปู่สาย โดยทางวัดได้จัดสร้างมณฑปปราสาทศิลปะขอมเพื่อตั้งสรีระสังขารหลวงปู่สาย ปาโมกโข และเป็นพิพิธภัณฑ์เพื่อจัดแสดงเครื่องอัฐบริขาร

**อ้างอิง**
ตะเคียนราม
ลีโอ

ลีโอ หรือ เลโอ สามารถหมายถึง- ลีโอ (ชื่อ) - ชื่อต้นของบุคคล- ลีโอ (นามสกุล) - นามสกุลของบุคคล- ลีโอ เฟนเดอร์ -  นักประดิษฐ์ชาวอเมริกัน- ลีโอ พุฒ - นักร้อง นักแสดง และพิธีกรชาวไทย- ลีโอ รัช - นักมวยปล้ำอาชีพชาวอเมริกัน- เลโอ โซสเซย์ - นักร้อง นักแสดง และพิธีกรชาวไทยเชื้อสายฝรั่งเศส- ลิโอเนล เมสซิ - นักฟุตบอลชาวอาร์เจนตินา- เบียร์ลีโอ - ยี่ห้อเบียร์ของประเทศไทย- สมเด็จพระสันตะปาปาเลโอ - ชื่อพระสันตะปาปา

**ตัวละครในบันเทิงคดี**
 ลีโอ - ตัวละครจากเรื่องเกิดชาตินี้พี่ต้องเทพ- ลีโอ (เอาชีวิตรอดซีรีส์) - ตัวละครจากเรื่องเอาชีวิตรอด- ลีโอ (วันพีซ) - ตัวละครจากเรื่องวันพีซ- เลโอ หรือ โลกิ - ตัวละครจากเรื่องแฟรี่เทล ศึกจอมเวทอภินิหาร- ลีโอ หรือ รุอา - ตัวละครจากเรื่องยูกิโอ 5D's- อาคาบะ เลโอ - ตัวละครจากเรื่องยูกิโอ ARC-V- ลีโอ เบค - ตัวละครจากไอเดนทิทีวี- ลีโอ ฟิตซ์ - ตัวละครจากเรื่องชี.ล.ด์. ทีมมหากาฬอเวนเจอร์ส- เลโอ ไอโอเลีย - ตัวละครจากเรื่องเซนต์เซย์ย่า- เลโอ เรกูลัส - ตัวละครจากเรื่องเซนต์เซย์ย่า ภาค The Lost Canvas จ้าวนรกฮาเดส- เลโอ ไคเซอร์ - ตัวละครจากเรื่องเซนต์เซย์ย่า Next Dimension ศึกถล่มอเวจี- เลโอ มิเคเน่ - ตัวละครจากเรื่องเซนต์เซย์ย่า โอเมก้า- อุลตร้าแมนเลโอ - ตัวละครจากอุลตร้าซีรีส์- ลีโอ (เทคเคน) - ตัวละครจากเทคเคน

**ดูเพิ่ม**
 ลีโอนาร์โด
หมวดหมู่:หน้าแก้ความกำกวมชื่อสถานที่
หมวดหมู่:ชื่อภาษาตะวันตก
หมวดหมู่:ชื่อตัว
หมวดหมู่:นามสกุล
วัดเปร็งไพบูลย์ธัญญาหาร

วัดเปร็งไพบูลย์ธัญญาหาร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองเปร็ง ณ บ้านคลองเปรง หมู่ที่ 7 ตำบลคลองเปรง อำเภอเมืองฉะเชิงเทรา จังหวัดฉะเชิงเทรา ปัจจุบันมี พระปลัดถวิล ชุตินฺธโร ดำรงตำแหน่งเจ้าอาวาส 
วัดเปร็งไพบูลย์ธัญญาหาร หรือชาวบ้านเรียกว่า วัดเปร็ง ตั้งวัดเมื่อ พ.ศ. 2464 โดยมีนายหรีม จำรูญวงศ์ เป็นผู้ซื้อที่ดินถวายวัด มีเนื้อที่ในการสร้างวัด จำนวน 19 ไร่ 3 งาน 78 ตารางวา ได้รับพระราชทานวิสุงคามสีมาเมื่อวันที่ 22 ตุลาคม พ.ศ. 2543
อาคารเสนาสนะที่สำคัญ ได้แก่ อุโบสถเก่า สร้างประมาณ พ.ศ. 2471 กำแพงอุโบสถมีภาพการใช้ชีวิตของชาวชนบท วิหารและกุฏิสงฆ์สร้างอยู่บนเรือ ปูชนียวัตถุที่สำคัญ ได้แก่ หลวงพ่อพุทธโสธรไม้สาน พระอินทร์ไม้สาน ภายในอุโบสถประดิษฐาน หลวงพ่อดำ

**อ้างอิง**
เปร็งไพบูลย์ธัญญาหาร
เจือนศักดิ์ น้อยสุวรรณ

เจือนศักดิ์ น้อยสุวรรณ (11 มิถุนายน พ.ศ. 2487–) อดีตนักร้องของวงดนตรีสุนทราภรณ์ มีผลงานเพลงมากมาย เช่น หลงปอง, คิดไว้ในใจ, อย่างอนนักเลย ฯลฯ

**ประวัติ**
เจือนศักดิ์เกิดเมื่อวันที่ 11 มิถุนายน พ.ศ. 2487 ที่ตำบลหน้าเมือง อำเภอเมือง จังหวัดฉะเชิงเทรา เมื่อโตขึ้นเข้ามาทำงานที่องค์การแบตเตอรี่ ในปี พ.ศ. 2511 เจือนศักดิ์ชื่นชอบการร้องเพลงมาตั้งแต่เด็ก เคยเข้าประกวดร้องเพลงชนะระดับประเทศจากเพลงยอยศพระลอ ของ ชินกร ไกรลาศ ด้วยความชื่นชอบทางโลกดนตรีจึงได้เข้ามาเรียนเล่นเปียโนที่โรงเรียนสุนทราภรณ์การดนตรี ในวันที่ 13 สิงหาคม พ.ศ. 2513 
เจือนศักดิ์ได้เรียนเล่นเปียโนกับคุณครูหลายท่าน เช่น ครูสริ ยงยุทธ ครูเจษฎา เดชอุดม แต่ก็แอบมาร้องเพลงกับนักเรียนรุ่นเดียวกันเสมอ ครั้งหนึ่งเจือนศักดิ์กำลังขับร้องเพลงฟ้าแดงของอโศก สุขศิริพรฤทธิ์อยู่ ครูเอื้อ สุนทรสนานได้ยินจึงถามว่าไปหัดมาจากไหน ตนบอกว่าหัดร้องตอนอยู่ท้องไร่ท้องนา ครูเอื้อชมว่าร้องดีมากน่าจะเอาดีทางร้องเพลง เจือนศักดิ์จึงเลิกเล่นเปียโนมาร้องเพลงแทน
เพ็ญศรี พุ่มชูศรี (ศิลปินแห่งชาติ) เคยชมเจือนศักดิ์ว่า เป็นผู้ร้องเพลงของครูเอื้อ สุนทรานานได้ดีที่สุด

**ผลงาน**
หลงปอง (เพลงแรก)
*คิดไว้ในใจ
*อย่างอนนักเลย
*ลมเพ้อ คู่ บรรจงจิตต์ พัฒนาสันต์ (นำมาบันทึกเสียงใหม่)
*บ้านนา คู่ กัญญาวรรณ พัฒนาสันต์ (นำมาบันทึกเสียงใหม่)
วัดหนามแดง (จังหวัดฉะเชิงเทรา)

วัดหนามแดง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนามแดง อำเภอเมืองฉะเชิงเทรา จังหวัดฉะเชิงเทรา มีพื้นที่ทั้งหมด 27 ไร่ มีพระครูพิพิธสารกิจวิมล เป็นเจ้าอาวาส
วัดหนามแดงตั้งวัดเมื่อ พ.ศ. 2414 ได้รับพระราชทานวิสุงคามสีมาเมื่อ พ.ศ. 2472 เขตวิสุงคามสีมา กว้าง 80 เมตร ยาว 160 เมตร ได้รับพระราชทานวิสุงคามสีมาครั้งหลังเมื่อวันที่ 27 กุมภาพันธ์ พ.ศ. 2547 ที่ตั้งวัดมีคลองขวางและคลองวังปลานักไหลผ่าน ที่มาของชื่อเนื่องจากในท้องที่นี้เมื่อร้อยกว่าปีก่อนมีต้นไม้ที่เมื่อหนามยังอ่อนจะมีสีแดงสดและทั้งต้นจะมีหนามแหลมคม ชาวบ้านให้ชื่อว่า ต้นหนามแดง (หรือต้นมะนาวโห่) จึงได้นำมาตั้งเป็นชื่อตำบล และต่อมานายหลำ และอำแดงวัน ได้บริจาคที่ดินบริเวณแห่งนี้ให้สร้างวัด และตั้งชื่อว่า "วัดหนามแดง" ตามชื่อตำบล
อุโบสถประดิษฐานพระพุทธชินราชศิลปะสุโขทัย มีภาพวาดจิตรกรรมฝาผนังด้วยสีน้ำอะครีลิค แสดงพุทธประวัติพระพุทธเจ้าประสูติ ตรัสรู้ และปรินิพพานรวม 39 ภาพ ที่จำลองรูปแบบการวาดมาจากวัดพระศรีรัตนมหาธาตุวรมหาวิหาร จังหวัดพิษณุโลก ภายในวัดเป็นที่ประดิษฐานของหลวงพ่อสองพี่น้อง อีกทั้งบริเวณวัดยังเป็นที่ตั้ง พิพิธภัณฑ์ท้องถิ่นวัดหนามแดง ซึ่งเป็นพิพิธภัณฑ์เก็บของเก่า รวบรวมเครื่องมือเครื่องใช้ในชุมชนสมัยโบราณ เช่น เรือต่าง ๆ เกวียนโบราณ

**อ้างอิง**
หนามแดง
วัดช้างสี

วัดช้างสี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองลำพูน จังหวัดลำพูน ปัจจุบันมีพระครูวินัยธรอุดม อตฺตสาโร เป็นเจ้าอาวาส
วัดช้างสีเป็นวัดภายในเขตคูเมือง ตั้งอยู่ทางด้านเหนือของเมืองใกล้ประตูช้างสี บนถนนอินทยงยศ ซึ่งมีสถานที่อย่างวัดพระธาตุหริภุญชัยวรมหาวิหาร จวนผู้ว่าราชการจังหวัด ศาลากลางประจำจังหวัด พิพิธภัณฑสถานแห่งชาติ หริภุญไชย สันนิษฐานว่าวัดช้างสีสร้างในราว พ.ศ. 1250 โดยพระนางจามเทวี เมื่อเสร็จจากศึกต้านขุนหลวงมิลังคะ วัดได้รับพระราชทานวิสุงคามสีมาเมื่อ พ.ศ. 2511
อาคารเสนาสนะที่สำคัญ ได้แก่ อุโบสถซึ่งภายในประดิษฐานพระประธานปางมารวิชัย มีภาพจิตรกรรมฝาผนังเรื่องราวพุทธประวัติ หอไตร พระธาตุเจดีย์ได้รับการบูรณะให้อยู่ในสภาพดี

**อ้างอิง**
ช้างสี
หมวดหมู่:โบราณสถานในจังหวัดลำพูน
วัดสุพรรณรังษี (จังหวัดลำพูน)

วัดสุพรรณรังษี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองลำพูน จังหวัดลำพูน มีเนื้อที่ 2 ไร่ 9.2 ตารางวา ปัจจุบันมีพระครูสิริสุตาภิมณฑ์ (ศุภชัย ป.ธ.5) ดำรงตำแหน่งเจ้าอาวาส
วัดสุพรรณรังษีตั้งวัดเมื่อ พ.ศ. 2450 แต่เดิมเป็นวัดของพระสงฆ์ฝ่ายรามัญนิกายที่มีสัญชาติเป็นไทยใหญ่ (เงี้ยว) หรือพม่า เดิมมีชื่อเรียกว่า วัดมัณฑะเลย์ เมื่อพระสงฆ์ฝ่ายรามัญนิกายหมดไป พระสงฆ์ไทยซึ่งมีพระครูสมุห์คำปัน มหาวณฺโณ ได้เข้ามาอยู่แทน วัดได้รับพระราชทานวิสุงคามสีมาเมื่อวันที่ 18 เมษายน พ.ศ. 2459
อาคารเสนาสนะที่สำคัญ ได้แก่ อุโบสถลักษณะรูปทรงศิลปะแบบพม่า ศาลาการเปรียญ และกุฏิสงฆ์ ปูชนียวัตถุมีเจดีย์รูปทรงศิลปะแบบพม่า พระพุทธรูปไม้ประทับยืนขนาดเท่าคนจริง เป็นพระพุทธรูปปางห้ามสมุทร ศิลปะล้านนา

**อ้างอิง**
สุพรรณรังษี
หมวดหมู่:โบราณสถานในจังหวัดลำพูน
นางสาวไทย 2565

นางสาวไทย 2565 เป็นการจัดประกวดนางสาวไทยครั้งที่ 53 ซึ่งดำเนินจัดประกวดโดย บริษัททีพีเอ็น โกลบอล ซึ่งนางสาวไทย 2565 จะทำกิจกรรมการเก็บตัวผู้เข้าประกวดที่จังหวัดอำนาจเจริญ ระหว่างวันที่ 22 มกราคม จนถึง 26 มกราคม 2565 โดยจัดประกวดรอบตัดสินในวันที่ 6 กุมภาพันธ์ 2565 ณ เซ็นทรัลเวิลด์ ไลฟ์ กรุงเทพมหานคร

**ผลการประกวด**

**ลำดับ**

**ลำดับการประกาศชื่อ**

**รางวัลพิเศษ**

**ผู้เข้าประกวด**
ผู้เข้าประกวด 24 คนสุดท้ายที่ได้รับการยืนยัน

**อ้างอิง**

**แหล่งข้อมูลอื่น**
หมวดหมู่:นางสาวไทย
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2565
หมวดหมู่:ประเทศไทยในปี พ.ศ. 2565